Държавен вестник, бр. 13, 2011 г., стр. 29

БРОЙ  13	
Д Ъ Р Ж А В Е Н  В Е С Т Н И К 	
СТР.  29  
§ 19. В чл. 53а се правят следните измене­
ния и допълнения:
1. В ал. 2 думите „и автоспирките“ се 
заличават.
2. В ал. 3 думите „и автоспирките“ се 
заличават.
3. Създава се ал. 4:
„(4) Собствениците на автогари определят 
работно време на автогарата, през което се 
извършват всички обявени услуги, с начало –  
не по-късно от 15 минути преди заминаването 
по разписание на първия за деня автобус, и 
край – не по-рано от 15 минути след замина­
ването на последния за деня автобус.“
§ 20. В чл. 54 се правят следните изменения 
и допълнения:
1. В ал. 1 думите „престой на автобусите 
между курсовете“ се заменят с „движение и 
престой на автобусите“.
2. Алинея 2 се изменя така:
„(2) Всяка автогара трябва да разполага със:
1. гише за предварителна и текуща про­
дажба на билети;
2. гише за информация, на което може 
да се обслужват и водачите при заверка на 
пътните листове;
3. помещение за пътниците (чакалня) с 
отопление и осигурени места за сядане;
4. помещение за приемане и съхраняване 
на багаж; 
5. тоалетна с мивка за пътници; 
6. оборудвани с навеси сектори за тръгване 
на автобусите; 
7. обозначено място за спиране на присти­
гащи автобуси и слизане на пътниците;
8. площадка с твърда настилка (бетон, 
асфалт или паваж) за движение и престой 
на автобусите с нанесена пътна маркировка;
9. помещение за майки с деца с отопление 
и осигурени места за сядане;
10. външен телефонен автомат, достъпен 
и за трудноподвижни лица; 
11. подемна платформа или рампа за 
придвижване на инвалидна количка, изпъл­
нени съгласно изискванията за достъпност, 
определени съгласно чл. 45 и 46 от Наредба 
№ 4 от 2009 г. за проектиране, изпълнение 
и поддържане на строежите в съответствие 
с изискванията за достъпна среда за населе­
нието, включително за хората с увреждания 
(ДВ, бр. 54 от 2009 г.); рампата и подемната 
платформа следва да осигуряват достъпа до 
коридора между седалките на автобусите;
12. достъпни за трудноподвижни лица:
а) маршрут от улицата до автогарата и в 
автогарата до автобуса;
б) зала за пътници;
в) гише за билети;
г) санитарен възел.“
§ 21. В чл. 56, ал. 1 се създава изречение 
второ: „След приключване на продажбата от 
билетно гише билети се продават в автобуса 
от член на екипажа.“
§ 22. Член 59 се изменя така:
„Чл. 59. (1) Собствениците на автоспирки 
ги обозначават с пътен знак Д24 „Автобусна 
спирка“, определен за сигнализиране на спир­
ките с Наредба № 18 oт 2001 г. за сигнализация 
на пътищата с пътни знаци (обн., ДВ, бр. 73 
от 2001 г.; изм., бр. 18 и 109 от 2004 г. и бр. 54 
от 2009 г.), и ги оборудват с двустранно или 
тристранно заграден навес, места за сядане 
и разписание.
(2) При качване на пътниците от авто­
спирки продажбата на билети се извършва 
в автобуса – от водача, кондуктора, стюарда 
или друг служител на превозвача.“ 
§ 23. В чл. 60 се правят следните изменения 
и допълнения:
1. Алинея 1 се изменя така:
„(1) Приемането на нови автогари от глед­
на точка на изискванията по тази наредба 
или тяхната реконструкция се извършва от 
комисия, назначена от изпълнителния дирек­
тор на Изпълнителна агенция „Автомобилна 
администрация“, в състава на която вземат 
участие служители от областните отдели 
„Контролна дейност – ДАИ“ и представители 
на общината, на чиято територия се намира 
автогарата.“
2. В ал. 2 след думите „решение за“ се 
добавя „временно“.
§ 24. Член 61 се изменя така:
„Чл. 61. (1) Специализиран превоз се из­
вършва въз основа на сключен договор между 
лице по чл. 2, ал. 1 и предприятие или учебно 
заведение.
(2) Неразделна част от договора е разпи­
сание по образец (приложение № 9а) , което 
е съобразено с началото и края на работното 
(учебното) време на клиента. Разписанието 
е подписано от двете страни по договора за 
превоз и е съгласувано с областния отдел 
„Контролна дейност – ДАИ“ по месторегис­
трация на превозвача. 
(3) Областният отдел „Контролна дей­
ност – ДАИ“ съгласува разписанието по ал. 2 
при подадени от клиента списък на превоз­
ваните лица съгласно договора и декларация, 
че същите са негови работници, служители 
или ученици.“
§ 25. В чл. 62 се правят следните изменения 
и допълнения:
1. Досегашният текст става ал. 1 и се из­
меня така:
„(1) При специализираните превози всеки 
пътник трябва да има карта, издадена от 
превозвача, по образец (приложение № 10), 
удостоверяваща правото му да пътува. Кар­
тите са с размери 60 мм × 100 мм, с черни 
букви на бял фон.“